ซูเปอร์เกิร์ล (คารา ซอร์-เอล)

**คารา ซอร์-เอล** (**ซูเปอร์เกิร์ล**) () หรือรู้จักในชื่อบุญธรรมของเธอ ได้แก่ **ลินดา ลี**, **คารา เคนต์**, **ลินดา แลง** และ **คารา แดนเวอส์** เป็นซูเปอร์ฮีโรหญิงที่ปรากฏตัวในหนังสือการ์ตูนอเมริกันตีพิมพ์โดย ดีซีคอมิกส์ เธอถูกสร้างขึ้นโดย ออตโต ไบน์เดอร์ และออกแบบโดย อัล ปลาสติโน แดนเวอส์ปรากฏตัวครั้งแรกในเนื้อเรื่อง "เดอะซูเปอร์เกิร์ลฟรอมคริปตอน" ใน *[[แอ็กชันคอมิกส์]]* #252 (พฤษภาคม 1959) คาราเป็นลูกพี่ลูกน้องทางสายเลือดของ คาล-เอล ซึ่งต่อมาใช้ชื่อว่า คลาร์ก เคนต์ และกลายเป็นซูเปอร์ฮีโร ซูเปอร์แมน พ่อของเธอ ซอร์-เอล เป็นพี่ชายของ จอร์-เอล พ่อของซูเปอร์แมน การปฏิวัติของยุคใหม่ของการ์ตูนในช่วงทศวรรษ 1980 บรรณาธิการของ *ซูเปอร์แมน* เชื่อว่าประวัติของตัวละครนั้นซับซ้อนเกินไป จึงทำให้ซูเปอร์เกิร์ลถูกฆ่าในเหตุการณ์ *[[ไครซิสออนอินฟินิตเอิร์ทส์]]* ใน ค.ศ. 1985 และทำให้เธอไม่มีตัวตนอีกต่อไป

แดน ดิดิโอ รองประธานอาวุโสของดีซีคอมิกส์ แนะนำตัวละครนี้อีกครั้งใน ค.ศ. 2004 ร่วมกับบรรณาธิการ เอ็ดดี เบอร์กันซา และนักเขียน เจฟ โลบ ใน *[[ซูเปอร์แมน/แบทแมน]]* เส้นเรื่อง "เดอะซูเปอร์เกิร์ลฟรอมคริปตอน" สำหรับซูเปอร์เกิร์ลในปัจจุบัน คาราปรากฏตัวในหนังสือการ์ตูนรายเดือนของเธอเอง คาราได้รับการปรับปรุงใหม่ด้วยการเปิดตัว เดอะนิว 52 ของดีซี เช่นเดียวกับจักรวาลดีซีส่วนใหญ่ ดีซีเปิดตัวหนังสือการ์ตูน *ซูเปอร์เกิร์ล* ใหม่ในเดือนสิงหาคม ค.ศ. 2016 โดยเป็นส่วนหนึ่งของโครงการ ดีซีรีเบิร์ท

ซูเปอร์เกิร์ลปรากฏตัวครั้งแรกในภาพยนตร์คนแสดง *[[ซูเปอร์เกิร์ล (ภาพยนตร์ ค.ศ. 1984)|ซูเปอร์เกิร์ล]]* (1984) แสดงโดย เฮเลน สเลเตอร์ ต่อมาเธอปรากฏตัวใน *[[สมอลล์วิลล์]]* แสดงโดย ลอรา แวนเดอร์วูร์ต และละครชุดในแอร์โรว์เวิร์ส เรื่อง *[[ซูเปอร์เกิร์ล (ละครชุด)|ซูเปอร์เกิร์ล]]* แสดงโดย เมลิสซา บะนอยต์ และยังปรากฏตัวในละครชุดอื่นของแอร์โรว์เวิร์ส ซาชา กาเย ปรากฏตัวเป็นซูเปอร์เกิร์ลใน *[[เดอะ แฟลช (ภาพยนตร์)|เดอะ แฟลช]]* (2023) ภาพยนตร์ในจักรวาลขยายดีซี ตัวละครจะปรากฏตัวในแฟรนไชส์จักรวาลดีซี แสดงโดย มิลลี อัลค็อก ในภาพยนตร์ *[[ซูเปอร์แมน (ภาพยนตร์ ค.ศ. 2025)|ซูเปอร์แมน]]* (2025) และ *[[ซูเปอร์เกิร์ล: วูแมนออฟทูมอร์โรว์]]* (2026)

## ประวัติตัวละคร
**คารา ซอร์-เอล** เธอเป็นลูกพี่ลูกน้องที่อายุมากกว่า Superman แต่ยานของเธอติดอยู่ในห้วงมิติจนทำให้เธอลอยสู่นอกเป้าหมาย ทำให้ยานของเธอตกลงมาในเมือง Gotham นั้นเธออายุประมาณ 16 เท่ากับตอนที่หนีออกมาจากดาว ซึ่งตอนนั้น Superman อายุประมาณ 29 ปี ในตอนแรก Batman ไม่เชื่อเรื่องที่เธอพูดเท่าไหร่นักแต่หลังจากที่ คาร่าได้รับการฝึกฝนกับทั้ง Superman และ Wonder Woman รวมถึงพิสูจน์ตัวเองจนได้รับการยอมรับจากทุกคนเธอก็กลายมาเป็นฮีโร่หญิง Supergirl คนใหม่ (เนื้อเรื่องนี้แบบ DVD จะมีชื่อว่า Superman/Batman Apocalypse)

### '''การเปลี่ยนแปลง ปี 2011 New 52'''
แต่เนื่องจากเหตุการณ์อีเวนท์ใหญ่ที่มีชื่อว่า Flashpoint ทำให้เกิดจักรวาลใหม่ภายใต้ชื่อ New 52 คาร่าในแบบ New 52 นั้นมีการเปลี่ยนชุด เปลี่ยนทรงผมเป็นผมสั้น เธอเองก็เป็นลูกพี่ลูกน้อง(ที่อายุมากกว่า)ของ Superman เช่นเดิม เพียงแต่เธอไม่ได้ติดอยู่ในห้วงมิติ แต่มีใครบางคนพยายามให้ยานของเธอโคจรรอบดวงอาทิตย์เพื่อทำให้เธอมีพลังความแข็งแกร่งมากกว่า Superman ด้วยเหตุผลบางอย่าง และยานของเธอไม่ได้ตกที่เมือง Gotham แต่ไปตกที่ประเทศ Siberia ทำให้เธอต้องต่อสู้กับกองกำลังพิเศษ ในเวอชั่นนี้เธอจะค่อนข้างหวาดกลัวและไม่ยอมให้ใครเข้าใกล้ง่ายๆ เธอไม่ค่อยยอมเชื่อใจใคร ทำให้เธอมักจะต้องผจญภัยตามลำพังเสมอ แต่ก็ดูสมเหตุสมผลดีกับคนที่อยู่ๆ ก็สูญเสียดาวบ้านเกิดไป แถมต้องมามีพลังมากกว่าชาวบ้านแล้วมาอยู่เมืองที่ไม่คุ้นเคยอีก

## ในสื่ออื่น

### โทรทัศน์
#### คนแสดง
* คารา ซอร์-เอล / ซูเปอร์เกิร์ล ประกฏตัวใน *[[สมอลล์วิลล์]]* แสดงโดย ลอรา แวนเดอร์วูร์ต
* คารา ซอร์-เอล / คารา เดนเวอส์ / ซูเปอร์เกิร์ล ปรากฏตัวในละครชุดที่ดำเนินเรื่องในแอโรว์เวิร์ส แสดงโดย เมลิสซา บีนอยส์

### ภาพยนตร์
#### คนแสดง
* คารา ซอร์-เอล / ลินดา ลี / ซูเปอร์เกิร์ล ปรากฏตัวในภาพยนตร์ *[[ซูเปอร์เกิร์ล (ภาพยนตร์ ค.ศ. 1984)|ซูเปอร์เกิร์ล]]* แสดงโดย เฮเลน สเลเตอร์
* เมื่อเดือนสิงหาคม ค.ศ. 2018 ภาพยนตร์เกี่ยวกับซูเปอร์เกิร์ลได้รับการประกาศว่ากำลังอยู่ในระหว่างการพัฒนา โดย โอเรน อูเซียล ได้รับการว่าจ้างให้เขียนบทสำหรับโครงการดังกล่าว สตูดิโอตั้งใจที่จะว่าจ้างผู้กำกับหญิง โดย รีด โมราโน—ซึ่งแสดงความสนใจในโครงการนี้—เป็นตัวเลือกอันดับหนึ่ง การถ่ายทำเคยคาดว่าจะเริ่มต้นในช่วงต้น ค.ศ. 2020
* คารา ซอร์-เอล / ซูเปอร์เกิร์ล จากจักรวาลอื่นปรากฏตัวใน *[[เดอะ แฟลช (ภาพยนตร์)|เดอะ แฟลช]]* (2023) แสดงโดย ซาชา กาเย นอกจากนี้ ยังมีการสร้างซูเปอร์เกิร์ลของเฮเลน สเลเตอร์ ขึ้นมาใหม่โดยใช้เอไอ โดยปรากฏตัวสั้น ๆ แบบไม่มีบทพูด
* คารา ซอร์-เอล / ซูเปอร์เกิร์ล ปรากฏตัวสั้น ๆ โดยไม่มีชื่อในเครดิตในภาพยนตร์จักรวาลดีซี (DCU) เรื่อง *[[ซูเปอร์แมน (ภาพยนตร์ ค.ศ. 2025)|ซูเปอร์แมน]]* (2025) แสดงโดย มิลลี อัลค็อก เธอไปเยี่ยมเยียนป้อมปราการแห่งความสันโดษอย่างเมามาย หลังจากที่ซูเปอร์แมนต่อสู้กับ เล็กซ์ ลูเธอร์ และอัลตราแมน เพื่อไปรับสุนัขของเธอ คริปโต ขณะเดียวกันก็ขอบคุณลูกพี่ลูกน้องของเธอที่คอยดูแลมันในช่วงที่เธอไม่อยู่
* คารา ซอร์-เอล / ซูเปอร์เกิร์ล จะปรากฏตัวในภาพยนตร์จักรวาลดีซีเรื่อง *[[ซูเปอร์เกิร์ล (ภาพยนตร์ ค.ศ. 2026)|ซูเปอร์เกิร์ล]]* (2026) แสดงโดย มิลลี อัลค็อก เช่นกัน

## อ้างอิง

หมวดหมู่:ตัวละครดีซีคอมิกส์
หมวดหมู่:ตัวละครในซูเปอร์แมน
หมวดหมู่:ยอดมนุษย์หญิง
หมวดหมู่:ซูเปอร์ฮีโร่ในดีซีคอมิกส์
หมวดหมู่:ซูเปอร์ฮีโรที่มีการปกปิดตัวตนจริง
หมวดหมู่:ตัวละครที่เป็นสิ่งมีชีวิตนอกโลก
หมวดหมู่:ซูเปอร์เกิร์ล
หมวดหมู่:ชาวคริปตัน
หมวดหมู่:ตัวละครที่เป็นเด็กกำพร้า
หมวดหมู่:ตัวละครที่เป็นลูกบุญธรรม
หมวดหมู่:ตัวละครที่เป็นไซด์คิก
หมวดหมู่:ตัวละครที่เป็นช่างภาพ
หมวดหมู่:ตัวละครที่เป็นสายลับและจารชน
หมวดหมู่:ตัวละครที่เป็นสายลับชาวอเมริกัน
หมวดหมู่:ตัวละครที่เป็นผู้ลี้ภัย
หมวดหมู่:ตัวละครที่เป็นผู้ทำตัวเป็นศาลเตี้ย
หมวดหมู่:ตัวละครที่เป็นนักเดินทางข้ามเวลา